text: Natteliv gøres mere sikkert
  24 november 2010 kl. 09.57
  Restauratører i Tønder indfører fælles karantæneregler for bl.a. vold, stofmisbrug og hærværk.
  En person, som har fået karantæne ét sted, vil også få karantæne hos de øvrige restaurationer.
  Det skal gøre nattelivet mere trygt.
  De lokale restauratører samarbejder med politiet, SSP og kommunen.
  Sammen har de lavet pjecer, så urostiftere ved, hvad konsekvenserne er.
  Initiativet og samarbejdet får anerkendende ord med på vejen af Tønder Kommunes borgmester, Laurids Rudebeck.
  - Det er vigtigt, at de unge kan gå i byen og have glad aften uden ballade, og det er vigtigt, at vi som forældre kan være trygge ved at lade vores unge færdes i nattelivet, siger han.
  